Liste over vinnere av Super Bowl

Super Bowl er en årlig amerikansk fotballkamp som avgjør ligamesteren i National Football League (NFL). Kampen er konklusjonen på en sesong som begynte kalenderåret før, og kommer på slutten av sluttspillet i NFL. Vinneren blir tildelt Vince Lombardi-troféet. Kampen arrangeres i en amerikansk by som blir valgt tre eller fire år i forkant, og spilles vanligvis i en by med varmt klima eller i et lukket stadion. Siden januar 1971 har vinneren av American Football Conference (AFC) Championship Game møtt vinneren av National Football Conference (NFC) Championship Game i kampen.

Før sammenslåingen av American Football League (AFL) og National Football League (NFL) i 1970 møttes de to ligaene i fire kamper. De første to ble markedsført som «AFL–NFL World Championship Game», men ble også referert til som «the Super Bowl game» under TV-sendingen. Super Bowl III i januar 1969 var den første som offisielt ble markedsført som «Super Bowl»; navnene «Super Bowl I» og «Super Bowl II» ble i etterkant brukt om de første to kampene. NFC/NFL leder over AFC/AFL i antall seiere med 29 mot 27. Totalt 20 lag, inkludert lag som har flyttet til en annen by, har vunnet Super Bowl.New England Patriots (6–5) og Pittsburgh Steelers (6–2) har vunnet kampen flest ganger med seks, fulgt av Dallas Cowboys (5–3) og San Francisco 49ers (5–2) med fem. New England Patriots har nådde kampen flest ganger med 11, og Buffalo Bills (0–4) har nådd kampen flest ganger på rad med fire (alle endte i tap) mellom 1990 og 1993. Miami Dolphins (1971–1973) og New England Patriots (2016–2018) er de eneste lagene som har nådd kampen minst tre ganger på rad. Denver Broncos (3–5) og Patriots har flest nederlag i kampen med fem. Minnesota Vikings (0–4) og Bills har tapt fire ganger.
Rekorden for flest seiere på rad ligger på to og er delt mellom fire lag: Green Bay Packers (1966–1967), Miami Dolphins (1972–1973), Pittsburgh Steelers (1974–1975 og 1978–1979, det eneste laget som har gjort dette to ganger), San Francisco 49ers (1988–1989), Dallas Cowboys (1992–1993), Denver Broncos (1997–1998) og New England Patriots (2003–2004). Blant disse er Dallas (1992–1993, 1995) og New England (2001, 2003–2004) de eneste som har vunnet tre av fire Super Bowls på rad.
Dolphins i 1972 avsluttet den eneste perfekte sesongen i ligaens historie med en seier i Super Bowl VII. De eneste lagene som har nådd Super Bowl flere ganger og aldri tapt er Baltimore Ravens og Tampa Bay Buccaneers, som begge har vunnet to Super Bowls. Fire av de nåværende lagene i NFL har aldri nådd et Super Bowl, inkludert lag som har flyttet eller endre navn: Cleveland Browns, Detroit Lions, Jacksonville Jaguars og Houston Texans, men både Browns (1950, 1954, 1955, 1964) og Lions (1935, 1952, 1953, 1957) vant NFL Championship Games før Super Bowl ble introdusert i 1966-sesongen.


== Super Bowl (1966–nå) ==
Tallene i parentes i tabellen, viser antallet ganger laget hadde nådd et Super Bowl på det punktet, og brukes som følger:

Kolonnene for vinner og taper indikerer antallet ganger laget hadde nådd et Super Bowl samt lagets resultat i Super Bowl-kamper opp til det punktet.
Kolonnen for stadion indikerer antall ganger et Super Bowl har blitt arrangert i stadionet.
Kolonnen for by indikerer antall ganger et Super Bowl har blitt arrangert i storbyområdet.

S  Indikerer at laget nådde sluttspillet etter å ha endt på andreplass i seriespillet (istedenfor å vinne en divisjon).W  Indikerer at laget nådde sluttspillet som et wildcardlag (istedenfor å vinne en divisjon).


=== Kommende kamper ===


=== Seiere på rad ===

Syv lag har vunnet to Super Bowls på rad, og ett av dem (Pittsburgh) har oppnådd dette to ganger:

Green Bay Packers (Super Bowls I og II)
Miami Dolphins (VII og VIII)
Pittsburgh Steelers (to ganger: IX og X; XIII og XIV)
San Francisco 49ers (XXIII og XXIV)
Dallas Cowboys (XXVII og XXVIII)
Denver Broncos (XXXII og XXXIII)
New England Patriots (XXXVIII og XXXIX)Ingen lag har vunnet tre Super Bowls på rad. Flere lag har hatt perioder med varende suksess og nesten oppnådd tre strake seiere:

Green Bay Packers vant de to første Super Bowls og vant også NFL Championship Game året før. Dersom Super Bowl hadde blitt introdusert det året hadde Packers vært kvalifisert, og møtt AFLs Buffalo Bills.
Miami Dolphins nådde tre Super Bowls på rad (VI, VII og VIII) – de vant de to siste og var dermed én seier fra tre strake Super Bowl-titler.
Dallas Cowboys vant to Super Bowls på rad (XXVII og XXVIII); sesongen etter ble de eliminert i NFC Championship Game, to seiere fra tre strake, av de eventuelle vinnerne av Super Bowl XXIX San Francisco 49ers. Cowboys vant Super Bowl XXX året etter for tre seiere på fire sesonger, og var dermed to seiere fra fire strake Super Bowl-titler.
Kansas City Chiefs nådde tre Super Bowls på fire år, med seier i LIV og nederlag i LV, og spiller i år i LVII. I året de ikke nådde tittelkampen tapte de mot Cincinnati Bengals i AFC Championship Game på overtid. Året før seieren i LIV tapte Chiefs mot New England Patriots i AFC Championship Game.
New England Patriots vant Super Bowls XLIX, LI og LIII for tre seiere på fem sesonger. De spilte også i og tapte Super Bowl LII mot Philadelphia Eagles etter 2017-sesongen, og nådde fire Super Bowls på fem år og var en seier fra tre strake Super Bowl-titler. I året de ikke nådde Super Bowl ble de eliminert av Denver Broncos, som gikk videre til å vinne Super Bowl 50, i AFC Championship Game. Totalt var Patriots dermed tre seiere fra å vinne fem strake Super Bowl-titler.
Pittsburgh Steelers vant to Super Bowls på rad (IX og X); sesongen etter ble de eliminert i AFC Championship Game, to seiere fra tre strake, av Oakland Raiders som gikk videre til å vinne Super Bowl XI. De vant også to Super Bowls på rad igjen (XIII og XIV) for fire seiere på seks sesonger.
San Francisco 49ers vant to Super Bowls på rad (XXIII og XXIV); sesongen etter ble de eliminert i NFC Championship Game, to seiere fra tre strake Super Bowls, av New York Giants som gikk videre til å vinne Super Bowl XXV.


=== Nederlag på rad ===
Tre lag har tapt flere Super Bowls på rad:

Buffalo Bills (4) (Super Bowls XXV, XXVI, XXVII og XXVIII) – Det eneste laget som har nådd fire strake Super Bowls; de tapte alle kampene.
Minnesota Vikings (2) (VIII og IX) – De tapte også i Super Bowl XI, og ble eliminert i sluttspillet i 1975–76 av Dallas Cowboys som eventuelt tapte i Super Bowl X, for tre nederlag på fire sesonger.
Denver Broncos (2) (XXI og XXII) – De tapte også i Super Bowl XXIV, men kvalifiserte seg ikke for sluttspillet i 1988–89 før Super Bowl XXIII for tre nederlag på fire sesonger.


=== Kamper på rad ===
Buffalo Bills har flest kamper på rad med fire mellom 1990 og 1993. Miami Dolphins (1971–1973) og New England Patriots (2016–2018) er de eneste andre lagene som har nådde Super Bowl minst tre ganger på rad. Alle tre lagene med tre eller flere turer til Super Bowl på rad er en del av divisjonen AFC East. Inkludert de tre har 11 lag to turer til sluttspillet på rad. Dallas Cowboys er det eneste laget som har oppnådd dette tre ganger (1970–1971, 1977–1978 og 1992–1993). Green Bay Packers, Pittsburgh Steelers, Denver Broncos, New England Patriots har alle nådd to Super Bowls på rad to ganger. Kansas City Chiefs er det siste laget som har nådde to Super Bowls på rad, i Super Bowl LIV og Super Bowl LV. Liste under viser lag som har nådde Super Bowl flere ganger på rad sortert etter første tur til Super Bowl; seiere er markert med fet skrift:

Green Bay Packers (to ganger: Super Bowls I og II; XXXI og XXXII)
Dallas Cowboys (tre ganger: V og VI; XII og XIII; XXVII og XXVIII)
Miami Dolphins (VI, VII og VIII)
Minnesota Vikings (VIII og IX)
Pittsburgh Steelers (to ganger: IX og X; XIII og XIV)
Washington Redskins (XVII og XVIII)
Denver Broncos (to ganger: XXI og XXII; XXXII og XXXIII)
San Francisco 49ers (XXIII og XXIV)
Buffalo Bills (XXV, XXVI, XXVII og XXVIII)
New England Patriots (to ganger: XXXVIII og XXXIX; LI, LII og LIII)
Seattle Seahawks (XLVIII og XLIX)
Kansas City Chiefs (LIV og LV)


=== Omkamper fra Super Bowl ===

Følgende lag har møttes mer enn én gang i Super Bowl:
3 ganger – Pittsburgh Steelers (1975: Super Bowl X og 1978: XIII) mot Dallas Cowboys (1995: XXX) se også rivaliseringen mellom Cowboys og Steelers
2 ganger – Miami Dolphins (1972: VII) mot Washington Redskins (1982: XVII)
2 ganger – San Francisco 49ers (1981: XVI og 1988: XXIII) mot Cincinnati Bengals
2 ganger – Dallas Cowboys (1992: XXVII og 1993: XXVIII) mot Buffalo Bills
2 ganger – New York Giants (2007: XLII og 2011: XLVI) mot New England Patriots
2 ganger – New England Patriots (2004: XXXIX) mot Philadelphia Eagles (2017: LII)
2 ganger – New England Patriots (2001: XXXVI og 2018: LIII) mot St. Louis/Los Angeles Rams


== Seiere etter lag ==
Den sorterbare tabellen under viser lag sortert først etter antall seiere, deretter antall kamper og til slutt etter første seier.


=== Lag som ikke har spilt i et Super Bowl eller har lange tørker ===

Fire av ligaens nåværende lag har aldri spilt i et Super Bowl (vises uthevet under). To av dem (Jacksonville og Houston) er relativt nye lag i ligaen, og åtte andre år har ikke nådd tittelkampen siden før 2002 (da Houston ble med i ligaen). De andre to lagene som aldri har nådd et Super Bowl (Cleveland og Detroit) vant titler i NFL før Super Bowl I i 1966-sesongen. Lagene under er sortert etter lengst tørke.

Cleveland Browns, 57 år – Ligamester i NFL fire ganger, i 1950, 1954, 1955 og 1964; nådde syv andre NFL Championship Games i 1951, 1952, 1953, 1957, 1965, 1968 og 1969; og nådde tre AFC Championship Games i 1986, 1987 og 1989. Browns blir offisielt sett på som ett lag som ble stiftet i 1946 i All-America Football Conference, ble med i NFL i 1950, hadde pause etter 1995 og begynte å spille igjen i 1999.  Baltimore Ravens ble etablert i 1996 som et ekspansjonslag med personale som tidligere tilhørte Browns, og har siden vunnet to Super Bowls (XXXV og XLVII).
Detroit Lions, 57 år – Vant NFL fire ganger i 1935, 1952, 1953 og 1957; spilte i et ekstra NFL Championship Game i 1954; og nådde ett NFC Championship Game i 1991.
New York Jets, 54 år – Vant Super Bowl III, 1968-sesongen
Minnesota Vikings, 46 år – Tapte Super Bowl XI, 1976-sesongen
Miami Dolphins, 38 år – Tapte Super Bowl XIX, 1984-sesongen
Washington Commanders, 31 år – Vant Super Bowl XXVI, 1991-sesongen (som Washington Redskins)
Buffalo Bills, 29 år – Tapte Super Bowl XXVIII, 1993-sesongen
Los Angeles Chargers, 28 år – Tapte Super Bowl XXIX, 1994-sesongen (som San Diego Chargers)
Jacksonville Jaguars, 27 år – Ekspansjonslag i 1995; nådde AFC Championship Game i 1996, 1999 og 2017.
Dallas Cowboys, 27 år – Vant Super Bowl XXX, 1995-sesongen
Tennessee Titans, 23 år – Tapte Super Bowl XXXIV, 1999-sesongen
Houston Texans, 20 år – Ekspansjonslag i 2002, nådd divisjonsrunden i 2011, 2012, 2016 og 2019. De er det eneste laget i NFL som aldri har nådd conferencerunden av sluttspillet.


=== Lag som har nådd Super Bowl, men aldri vunnet ===
Åtte lag har spilt i Super Bowl uten å ha vunnet. I synkende rekkefølge etter antall turer til Super Bowl og deretter siste året de nådde kampen er de som følger:

Minnesota Vikings (4) – nådde Super Bowls IV, VIII, IX og XI; de vant NFL Championship i 1969, det siste året før sammenslåingen av AFL og NFL, men klarte ikke å vinne Super Bowl IV samme år. Laget var et ekspansjonslag i 1961 og vant ingen titler før Super Bowl ble introdusert.
Buffalo Bills (4) – XXV, XXVI, XXVII og XXVIII; 1964 og 1965 vnt de de to siste AFL Championships før det første Super Bowl i 1966.
Cincinnati Bengals (3) – XVI, XXIII og LVI; et ekspansjonslag i AFL i 1968. Laget har ingen ligatitler før Super Bowl.
Carolina Panthers (2) – XXXVIII og 50; ekspansjonslag etter sammenslåingen som spilte sin første sesong i 1995.
Atlanta Falcons (2) – XXXIII og LI; et ekspansjonslag i 1966 som ikke har noen titler fra før Super Bowl ble introdusert.
Los Angeles Chargers (1) – XXIX som San Diego Chargers; deres eneste AFL Championship kom i 1963, også som San Diego Chargers.
Tennessee Titans (1) – XXXIV; de vant de to første AFL Championships i 1960 og 1961 som Houston Oilers.
Arizona Cardinals (1) – XLIII; deres eneste ubestridte NFL Championship kom i 1947 som Chicago Cardinals. De har også lagt krav på NFL Championship i 1925.


== Noter ==


== Referanser ==


== Eksterne lenker ==
National Football League
Super Bowl
Liste over vinnerlagenes spillerstaller